Apstiprināts

SIA „Jēkabpils reģionālā slimnīca”

Iepirkumu komisijas 2021.gada 2.februāra sēdē

(prot. Nr.01/2021/06S)

**SARUNU PROCEDŪRAS**

**,,Pacientu vitālo funkciju novērošanas monitoru piegāde”**

Identifikācijas nr. Nr. JRS 2021/06S

**NOTEIKUMI**

1. **Pamatojums**

Ņemot vērā faktisko situāciju Jēkabpils reģionālajā slimnīcā, kad strauji palielinās covid-19 pacientu skaits, t. sk., tādu, kuriem slimības gaita ir vidēji smaga vai smaga, slimnīcai ir nepieciešami papildus pacientu vitālo funkciju novērošanas monitori.

Minētie apstākļi ir uzskatāmi par neparedzamiem ārkārtas apstākļiem, kuri iziet ārpus normālas ekonomiskās un sociālās situācijas robežām un kuru dēļ slimnīcai radusies steidzama nepieciešamība veikt iepirkumu neparedzamo ārkārtas apstākļu izraisīto seku novēršanai, jo ārstniecības iestādē uzņemto covid-19 pacientu skaits palielinās un jāiepērk iekārtas, kas vitāli nepieciešami covid-19 pacientu ārstēšanā.

Turklāt Ministru kabinets 2020.gada 8.decembrī ir piešķīris līdzekļus pasākumu īstenošanai, kas nepieciešami stacionārās ārstniecības iestādēs, kas veic covid- 19 pacientu ārstēšanu, tostarp, arī Jēkabpils reģionālajā slimnīcā, lai, ņemot vērā esošo epidemioloģisko situāciju, saslimušo ar covid-19 infekciju un stacionēto covid-19 pacientu skaitu un tā pieauguma prognozes, sagatavotos stacionēto covid-19 pacientu skaita pieaugumam un izvērstu papildu gultas covid-19 pacientu (tai skaitā smagu pacientu, kam nepieciešama intensīvā terapija) ārstēšanai, kā arī iegādātos papildu medicīnisko aprīkojumu un medicīniskās iekārtas, kas nepieciešamas savlaicīgas un veselības stāvoklim atbilstošas ārstēšanas nodrošināšanai covid-19 pacientiem.

[Iepirkuma plānotā līgumcena](file:///C%3A%5Cta%5Cid%5C287760#p8) par 60 pacientu vitālo funkciju novērošanas monitoru piegādi ir lielāka par 42000.00 euro bez PVN, līdz ar to, saskaņā ar Publisko iepirkuma likuma 8. panta septītās daļas 3. punkta nosacījumiem, kas pieļauj sarunu procedūras piemērošanu, ja pasūtītājam neparedzamu ārkārtas apstākļu rezultātā objektīvi radusies situācija, kurā steidzamības dēļ nav iespējams piemērot iepirkuma procedūru, piemērojama sarunu procedūra, iepriekš nepublicējot paziņojumu par līgumu.

Iepirkums tiek organizēts atbilstoši Publisko iepirkumu likuma 8. panta septītās daļas 3. punkta nosacījumiem.

1. **Pasūtītājs**

|  |  |
| --- | --- |
| Pasūtītāja nosaukums | **SIA „Jēkabpils reģionālā slimnīca”** |
| Adrese | Andreja Pormaļa iela 125, Jēkabpilī, LV-5201 |
| Reģ.Nr. | 50003356621 |
| Kontaktpersona, tālruņa Nr.  | Tehniskās specifikācijas jautājumos: medicīnas iekārtu inženiere Katerina Dobiļevska, tālrunis 26329324Noformēšanas un juridiskos jautājumos: juriste Ilze Zīberga, tālr. 68206715 |
| E-pasts | info@jrslimnica.lv  |
| Mājas lapa | [www.jrslimnica.lv](http://www.jekabpilsrs.lv/)  |

1. **Pretendents**

Fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū iepirkuma priekšmetā norādītās preces un kas ir iesniedzis piedāvājumu iepirkumam.

1. Iepirkumu organizē un realizē ar SIA „Jēkabpils reģionālā slimnīca” valdes priekšsēdētājas 2020.gada 4.augusta rīkojumu Nr.138 izveidota pastāvīgi darbojošās Iepirkumu komisija.
2. **Iepirkuma priekšmets**

|  |  |
| --- | --- |
| Iepirkuma priekšmets | Pacientu vitālo funkciju novērošanas monitoru piegāde |
| Iepirkuma identifikācijas numurs | JRS 2021/06S |
| CPV kods | CPV 33195100-4 (Monitori)  |
| Vērtēšanas kritērijs | Saimnieciski visizdevīgākais piedāvājums |
| Līguma izpildes termiņš  | Ne vēlāk kā 2021.gada 1.aprīlis |
| Tehniskā specifikācija | Tehniskās specifikācijas prasības noteiktas 1.pielikumā |

1. **Piedāvājumu iesniegšanas termiņš: līdz 2021.gada 8.februārim (ieskaitot).**

**7**. **Vispārīgie nosacījumi**

7.1. Pretendents ir tiesīgs iesniegt tikai vienu piedāvājuma variantu.

7.2. Iesniedzot piedāvājumu, pretendents apliecina, ka piekrīt visiem nolikuma (t.sk. tā pielikumos) ietvertajiem nosacījumiem.

7.3. Pretendentam viņa piedāvājums ir saistošs līdz līguma noslēgšanai vai paziņojuma par piedāvājuma noraidīšanu saņemšanai.

**8. Iepirkuma priekšmets**

* 1. Iepirkuma priekšmets ir pacientu vitālo funkciju novērošanas monitoru piegāde, saskaņā ar Tehniskās specifikācijas prasībām, kas noteiktas nolikuma 1.pielikumā.
	2. Līguma izpildes vieta - Andreja Pormaļa iela 125, Jēkabpilī, LV-5201
	3. Piegāde ne vairāk kā 6 (sešas) kalendārās nedēļas no līguma noslēgšanas dienas.
	4. Iepirkums nav dalīts iepirkuma priekšmeta daļās.
	5. Iepirkuma rezultātā tiks slēgts viens piegādes līgums ar vienu Piegādātāju.
	6. Pēc līguma noslēgšanas Pasūtītājs iegādāsies 60 pacientu vitālo funkciju novērošanas monitorus.
1. **Tehniskā specifikācija**
	1. Pacientu vitālo funkciju novērošanas monitoru apraksts norādīts tehniskajā specifikācijā (noteikumu 1.pielikums).

**10. Paredzamā līguma izpildes laiks un kārtība**

10.1. Iepirkuma līguma izpildes laiks ne vēlāk kā 2021.gada 1.aprīlis, saskaņā ar līguma projekta nosacījumiem (3.pielikums).

10.2. Iepirkuma līgums Pretendentam jāparaksta ne vēlāk kā 5 (piecu) darba dienu laikā pēc tā saņemšanas.

**11. Piedāvājuma noformēšana**

11.1. Piedāvājums iesniedzams elektroniski, iesūtot uz e-pasta adresi: **ilze.ziberga@jrslimnica.lv****,** parakstīts ar drošu elektronisko parakstu vai pievienojot elektroniskajam pastam skenētus dokumentus.

11.2. Piedāvājums un visi tajā iekļautie dokumenti noformējami un iesniedzami tikai valsts valodā (latviešu valodā).

11.3. Piedāvājuma cenas jānorāda ar precizitāti 2 (divas) ciparu zīmes aiz komata. Cenā jāiekļauj visi nodokļi un nodevas, izņemot pievienotās vērtības nodokli. Cenā jābūt ietvertiem visiem izdevumiem, kas pretendentam var rasties iepirkuma līguma izpildes laikā.

**12. Pretendentu atlase un iesniedzamie dokumenti**

|  |  |  |
| --- | --- | --- |
| **Nr.** | **Atlases prasības** | **Iesniedzamie dokumenti** |
| 12.1.  | Pretendents iesniedzis parakstītu piedāvājumu | **Pilnvara**, ja piedāvājumu paraksta pilnvarotā persona. Personu apvienība papildus iesniedz:* ja personu apvienība ir reģistrēta, tad jāiesniedz vienošanās vai līgums, kurā norādīts sadarbības apjoms, katra dalībnieka atbildības sadalījums un attiecīgā dokumenta termiņš;
* ja personu apvienība nav reģistrēta, tad jāiesniedz apliecinājums, ka gadījumā ja iepirkuma līguma slēgšanas tiesības tiks piešķirtas personu apvienībai, personu apvienība pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par personu apvienības dalībnieku atbildības sadalījumu. Apliecinājumā jānorāda katra dalībnieka atbildības apjoms.

Ārvalstī reģistrēts vai pastāvīgi dzīvojošs pretendents iesniedz dokumenta kopiju, kas apliecina pretendenta paraksttiesīgās personas tiesības. |
| 12.2 | Pretendents ir reģistrēts normatīvajos aktos noteiktajā kārtībā | Par pretendenta reģistrāciju Uzņēmumu reģistrā pasūtītājs pārliecināsies publiski un pasūtītājam pieejamās datubāzēs. Ārvalstī reģistrēts vai pastāvīgi dzīvojošs pretendents iesniedz kompetentas institūcijas dokumenta kopiju, kas apliecina, ka pretendents ir atbilstoši reģistrēts. |
| 12.3 | Pretendents piesakās piedalīties iepirkumā | **Pielikuma veidlapa**.  |
| 12.4 | Ražotāja pilnvarojums pretendentam Iepirkuma priekšmeta tirdzniecībai, uzstādīšanai, tehniskās apkopes veikšanai un servisa darbu nodrošināšanai Latvijā, atbilstoši Eiropas Parlamenta un Padomes (ES) Regulā 2017/745, kas attiecas uz medicīniskām Iekārtām, noteiktajām prasībām | Jāiesniedz ražotāja vai tā pārstāvja **pilnvarojuma vēstule** Pretendentam par tiesībām izplatīt piedāvātās Iekārtas Latvijā atbilstoši Eiropas Parlamenta un Padomes (ES) Regulā 2017/745, kas attiecas uz medicīniskām Iekārtām, noteiktajām prasībām. Gadījumā, kad Pretendents iesniedz ražotāja pārstāvja pilnvarojuma vēstuli, piedāvājumam jāpievieno ražotāja vēstule pilnvarotajam pārstāvim par tiesībām izplatīt piedāvātās Iekārtas Latvijā. |
| 12.5 | Pretendentam ir pieredze iepirkuma priekšmetā norādīto preču piegādē, uzstādīšanā, tehniskajā apkopē un garantijas laika apkalpošanā | **Pretendenta apliecinājums**, ka tam ir pieredze vismaz viena līguma izpildē iepriekšējo 3 (trīs) gadu laikā, kur līguma ietvaros ir veikta iepirkuma priekšmetā noteikto iekārtu piegāde, uzstādīšana, tehnisko apkopju nodrošināšana, un garantijas laika apkalpošana. Pretendenti, kuri dibināti vēlāk, pieredzi pierāda to nostrādātajā periodā. Apliecinājumā jāiekļauj vismaz šādas ziņas: piegādes laiks, pasūtītājs, piegādātās ierīces nosaukums un apraksts, kontaktpersona. |
| 12.6 | Tehniskā specifikācija | **Tehniskās specifikācijas- piedāvājuma veidlapa.** Iesniedzot tehnisko specifikāciju- piedāvājumu ir jābūt aizpildītām visām ailēm. |
| 12.7 | Piedāvātajām iekārtām ir tehniskā datu lapa ("data sheet'') jeb informatīvais materiāls  | Jāiesniedz piedāvātā iepirkuma priekšmeta **tehniskā datu lapa** ("data sheet'') jeb informatīvs materiāls (oriģinālvalodā un tulkojums latviešu valodā tikai tām vietām, kurās atspoguļojas konkrētās iepirkuma priekšmeta tehniskās specifikācijas pozīciju prasības).\*Ja tiks konstatētas pretrunas starp iesniegto Tehnisko specifikāciju un datu lapu ("data sheet'') jeb informatīvo materiālu, par noteicošo tiks atzīts datu lapā ("data sheet'') jeb informatīvajā materiālā norādītā informācija. |
| 12.8 | Pretendenta rīcībā ir vismaz 1 (viens) servisa (iekārtu) inženieris, kurš ir piedāvātā iepirkuma priekšmeta ražotāja apmācīts un sertificēts piedāvāto iekārtu uzstādīšanai, garantijas remonta un tehniskās apkopes veikšanai | **Pretendenta apliecinājums**, ka pretendenta rīcībā ir vismaz 1 (viens) servisa (iekārtu) inženieris, kurš ir piedāvātā iepirkuma priekšmeta ražotāja apmācīts un sertificēts (vai būs apmācīts uz piegādes brīdi) Iepirkuma priekšmeta uzstādīšanai, garantijas remonta un tehniskās apkopes veikšanai, pievienojot iekārtu ražotāja apmācītā vai sertificētā servisa inženiera sertifikāta vai cita dokumenta kopija.  |

**13. Piedāvājumu vērtēšanas kritēriji**

| **Vērtēšanas kritēriji** | **Maksimālais punktu skaits** |
| --- | --- |
| Piedāvājuma cena (C) bez PVN | 80 punkti |
| Piegādes termiņš (P) | 20 punkti |
| **Maksimālais iespējamais kopējais punktu skaits** | **100 punkti** |

Vērtēšanas kritērijā Nr.1 „Piedāvājuma cena” punktus (C) aprēķina pēc šādas formulas:

**C = (CL / CV) x Cmax**

kur:

 **CL** – lētākā piedāvājuma cena;

 **CV** – vērtējamā piedāvājuma cena;

 **Cmax** – nolikumā noteiktais maksimālais punktu skaits.

Piegādes termiņa (P) kritērijā punkti tiek piešķirti šādi:

|  |  |  |
| --- | --- | --- |
| **Nr. p.k.** | **Piegādes termiņš** | **Piešķirtie punkti** |
| 1. | līdz 2 kalendārajām nedēļām (ieskaitot) | 20 punkti |
| 2. | no 2 līdz 4 kalendārajām nedēļām (ieskaitot) | 10 punkti |
| 3. | no 5 kalendārajām nedēļām un vairāk | 0 punkti |

Par saimnieciski visizdevīgāko piedāvājumu tiek atzīts piedāvājums, kurš ieguvis vislielāko galīgo vērtējumu (punktu skaitu) V, kas tiek aprēķināts pēc formulas: **V = C + P,** kur C- cena un P- piegādes termiņš.

1. **Izslēgšanas nosacījumu pārbaude**
	1. Pasūtītājs pārbaudi veic attiecībā uz pretendentu, kam būtu piešķiramas līguma slēgšanas tiesības, un ievērojot Publisko iepirkumu likuma 42.pantā noteikto kārtību.
	2. Komisija izslēdz Pretendentu no turpmākās dalības Iepirkuma procedūrā, ja uz Pretendentu ir attiecināms jebkurš no Publisko iepirkumu likuma 42.panta pirmajā daļā vai Starptautisko un Latvijas Republikas nacionālo sankciju likuma 11.1 panta pirmā daļā minētajiem gadījumiem.

1.pielikums - Tehniskā specifikācija- piedāvājums;

2.pielikums - Pieteikums;

3.pielikums - Līguma projekts.

2.pielikums

Sarunu procedūras „Pacientu vitālo funkciju

 novērošanas monitoru piegāde”,

 identifikācijas Nr. JRS 2021/06S noteikumiem

**Pieteikums**

 **Sarunu procedūrai „Pacientu vitālo funkciju novērošanas monitoru piegāde”**

Identifikācijas Nr. JRS 2021/06S

|  |  |
| --- | --- |
| Pretendenta nosaukums |  |
| Reģistrācijas Nr.  |  |
| Juridiskā adrese |  |
| Faktiskā adrese, ja tā atšķiras no juridiskās |  |
| Tālrunis |  |
| e-pasts |  |
| Bankas rekvizīti |  |

ar šī pieteikuma iesniegšanu:

* piesakās piedalīties sarunu procedūrā ,,Pacientu vitālo funkciju novērošanas monitoru piegāde”, identifikācijas Nr. JRS 2021/06S un ar šo apliecina, ka:
* atzīst sava pieteikuma un piedāvājuma spēkā esamību 30 (trīsdesmit) kalendārās dienas no piedāvājuma iesniegšanas beigu datuma;
* apņemas (ja pasūtītājs izvēlējies šo piedāvājumu) slēgt līgumu atbilstoši līguma projektā ietvertajiem nosacījumiem, Pasūtītāja noteiktajā termiņā;
* **apņemas piegādāt 60 pacientu vitālo funkciju novērošanas monitorus termiņā \_\_\_\_\_\_ kalendārās nedēļas** (*ne vairāk kā 6 kalendārās nedēļas*);
* izvērtējot savas finansiālās un saimnieciskās spējas, apņemas piegādāt monitorus parlīgumcenu, kas ietver monitoru cenu, piegādi, uzstādīšanu līdz Pasūtītājam un personāla apmācību, izņemot pievienotās vērtības nodokli (bez PVN):

|  |  |  |  |  |
| --- | --- | --- | --- | --- |
| **Nr.p.k.** | **Iekārtas nosaukums** | **Daudzums** | **Cena vienībai, EUR** | **Cena par visu apjomu, EUR** |
| 1. | Pacientu vitālo funkciju novērošanas monitoru piegāde | 60 |  |  |
| **PVN, EUR** |  |
| **Kopā ar PVN, EUR** |  |

Atzīme, vai pretendents ir mazais[[1]](#footnote-1) vai vidējais[[2]](#footnote-2) uzņēmums \_\_\_\_\_\_\_\_\_\_\_\_\_\_\_\_\_\_\_

Pretendenta vai pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_

(Parakstītāja vārds, uzvārds, ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Ja paraksta pilnvarotā persona, jāpievieno pilnvaras oriģināls)*

 Datums \_\_\_\_\_\_\_\_\_\_\_\_\_\_\_\_\_

3.pielikums

Sarunu procedūras „Pacientu vitālo funkciju

 novērošanas monitoru piegāde”,

 identifikācijas Nr. JRS 2021/06S noteikumiem

**PIRKUMA LĪGUMS** (PROJEKTS)

(par pacientu vitālo funkciju novērošanas monitoru piegādi)

Jēkabpilī, 2021.gada \_\_\_. \_\_\_\_\_\_\_\_\_

**SIA „Jēkabpils reģionālā slimnīca”,** reģistrācijas Nr. 50003356621, turpmāk - Pasūtītājs, tās valdes priekšsēdētājas Margaritas Meļņikovas, valdes locekļa Renāra Putniņa un valdes locekļa Roberta Spruča personās, kuri rīkojas uz Statūtu pamata, no vienas puses, un

\_\_\_\_\_\_\_\_\_\_\_\_\_\_\_ turpmāk - Piegādātājs, tās \_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_ pamata, no otras puses, abi kopā turpmāk - Puses, pastāvot pilnīgai vienprātībai, bez viltus, maldiem un spaidiem, saskaņā ar Publisko iepirkumu likumu un sarunu procedūras „Pacientu vitālo funkciju novērošanas monitoru piegāde”, identifikācijas Nr. JRS 2021/06S rezultātiem, noslēdza šādu iepirkuma līgumu, turpmāk - Līgums:

**1. Līguma priekšmets**

Piegādātājs pārdod un piegādā, bet Pasūtītājs pieņem un apmaksā pacientu vitālo funkciju novērošanas monitorus (tekstā arī Prece), saskaņā ar tehnisko specifikāciju (1.pielikums) un finanšu piedāvājumu (2.pielikums), kāds tika iesniegts piedāvājumā iepirkumam un kuri ir Līguma neatņemama sastāvdaļas, bet Pasūtītājs apņemas pieņemt un apmaksāt Preci saskaņā ar Līguma noteikumiem.

**2. Līguma summa un samaksas kārtība**

2.1. Līguma kopējo summu veido visu par Precēm, kuras Piegādātājs ir piegādājis Līguma darbības laikā, samaksātā vērtība (turpmāk – Līguma summa), neieskaitot Pievienotās vērtības nodokli.

2.2. Preces cena tiek noteiktas *euro* (EUR), vadoties no sarunu procedūrai iesniegtā finanšu piedāvājuma un ir nemainīga visu Līguma izpildes laiku.

2.3. Pievienotās vērtības nodokļa, turpmāk – PVN, summa tiek aprēķināta un norādīta rēķinā atbilstoši “Pievienotās vērtības nodokļa likuma” nodokļa procenta likmēm un noteikumiem. Ja saskaņā ar normatīvajiem aktiem tiek grozīta Preču pievienotās vērtības nodokļa likme, Preču cenas ar PVN tiek grozītas bez atsevišķas pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preces cena un Līguma summa bez PVN šādā kārtībā nevar tikt grozītas.

2.3. Preces vienas vienības cenā ir iekļauta Preces ievešana Latvijas Republikā, iepakojums, piegāde un izkraušana Pasūtītāja norādītajā vietā, kā arī personāla apmācība un visi valsts un pašvaldības noteiktie nodokļi, nodevas un citas izmaksas, kas saistītas ar Līguma izpildi. Preces vienību cena Līguma izpildes gaitā paliek nemainīga.

2.4.Pasūtītājs apmaksā preci, veicot 100% pēcapmaksu 30 (trīsdesmit) dienu laikā no Preces piegādes brīža un preču pavadzīmes – rēķina saņemšanas.

2.5. Visiem rēķiniem jābūt noformētiem atbilstoši Latvijas Republikas normatīvo aktu prasībām, kā arī tajos jābūt norādītiem Pasūtītāja rekvizītiem, Līguma numuram un iepirkuma identifikācijas numuram. Ja rēķini nav noformēti atbilstoši Latvijas Republikas normatīvo aktu vai šī punkta prasībām Piegādātāja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu rēķinu. Šajā gadījumā samaksas termiņš tiek skaitīts no brīža, kad Piegādātājs iesniedz atbilstoši Līguma noteikumiem noformētu rēķinu.

2.6. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.

2.7. Puses atzīst par saistošiem arī elektroniski sagatavotus un iesniegtus rēķinus.

**3.Preču piegādes kartība**

1. Prece Pasūtītājam tiek piegādāta un nodota ne vēlāk kā \_\_\_\_\_ *(atbilstoši piedāvājumam)* kalendāro nedēļu laikā no Līguma parakstīšanas dienas, tā norādītajās telpās, Andreja Pormaļa 125, Jēkabpilī, LV – 5201.
2. Par Preces iegādes datumu uzskata datumu, kad Piegādātājs ir piegādājis Preci pilnā apjomā, uzstādījis, palaidis darbībā, nodevis Preci Pasūtītājam, apmācījis darbiniekus un ir parakstīts pieņemšanas – nodošanas akts.
3. Nododot Preci Piegādātājs nodod visus Preces tehniskos dokumentus, t.sk., lietošanas instrukciju valsts (latviešu) valodā un iekārtas funkciju un elektrodrošības pārbaudes protokolus atbilstoši Ministru kabineta 2017. gada 28. novembra noteikumiem Nr. 689 “Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”.

**4.Garantijas**

4.1. Piegādātāja piegādātās Preces garantijas laiks ir 24 (divdesmit četri)mēneši no Preces ekspluatācijā nodošanas brīža, ko apstiprina Preces pieņemšanas-nodošanas akts.

4.2. Piegādātājs apņemas garantijas laikā, kas ir minēts šī Līguma 4.1. punktā, bez maksas novērst jebkuru Preces defektu un bojājumu.

4.3. Piegādātājam nav tiesību vienpusēji, bez iepriekšējas saskaņošanas, garantijas laika servisa apkopes veikšanu nodot trešajām personām.

4.4. Piegādātāja garantija neattiecas uz defektiem, kas radušies:

4.4.1. Preci ekspluatējot neatbilstoši tās ekspluatācijas norādījumiem (ražotāja instrukcijām);

4.4.2. neatļautu izmaiņu veikšanu, remontēšanu vai pārbaudi, neapstiprinātu detaļu lietošanu Precē, kas ir pretrunā ar ražotāja instrukcijām.

4.5. Pasūtītājs nekavējoties rakstiski paziņo Piegādātājam par jebkuru Preces bojājumu vai darbības traucējumiem, kas jānovērš garantijas ietvaros. Piegādātājam ne vēlāk kā 24 stundu laikā no paziņošanas brīža jāierodas uz defekta akta sastādīšanu. Ja Piegādātājs šajā termiņā neierodas, Pasūtītājs vienpusēji sastāda defektu aktu, kas ir saistošs Piegādātājam .

4.6. Pamatojoties uz defektu aktu, Piegādātājam ne vēlāk kā trīs darba dienu laikā no defektu akta sastādīšanas brīža jānovērš defekts, bez Pasūtītāja papildus samaksas visā garantijas laikā. Ja defekta novēršanai nepieciešams garāks termiņš, Puses par to vienojas atsevišķi.

**5.Pušu saistības**

5.1. Piegādātājs nodrošina Preces piegādi Līgumā noteiktajā termiņā un sedz transporta izdevumus, kā arī atbild par Preces pārvadājuma risku.

5.2. Piegādātāja pienākums ir reizē ar piegādi nodot Pasūtītājam visus nepieciešamos pavaddokumentus saskaņā ar Latvijas Republikā spēkā esošajiem normatīvajiem aktiem.

5.3. Pasūtītāja pienākums ir nodrošināt piegādātās Preces pieņemšanu un apmaksu atbilstoši Līguma noteikumiem.

**6.Pušu atbildība**

6.1.Katra Puse ir atbildīga par Līguma pildīšanu. Vainīgā Puse par Līguma saistību nepienācīgu pildīšanu, atlīdzina otrai Pusei radušos tiešos zaudējumus.

6.2.Par Līgumā noteikto maksājuma termiņu neievērošanu Piegādātājs Pasūtītājam var piemērot līgumsodu 0,05% apmērā no nokavētā maksājuma summas par katru nokavēto dienu.

6.3.Par Līgumā noteikto Preces piegādes termiņu neievērošanu Pasūtītājs var piemērot Piegādātājam līgumsodu 0,05 % apmērā no kavētās Preces piegādes apjoma summas par katru nokavēto dienu.

6.4. Ieturamā līgumsoda summa Pusēm nevar būt lielākā par 10% no Līguma kopējās summas.

6.5. Pamatotu iemeslu dēļ Līgumā paredzētos līgumsodus var samazināt vai neiekasēt, ja panākta Pušu rakstiska vienošanās.

6.6. Ja Preces piegāde tiek kavēta vairāk par 20 darba dienām, Pasūtītājam ir tiesības vienpusēju lauzt Līgumu, brīdinot par to Piegādātāju 5 darba dienas iepriekš un Piegādātājam ir pienākums bezstrīdus kārtībā atmaksāt visu, līdz Līguma laušanai saņemto summu, t.sk. iekļauto PVN.

6.7. Līgumsodu samaksa neatbrīvo no Līguma saistību izpildes.

6.8. Neviena no Pusēm nav atbildīga par savu saistību neizpildi, ja tā radusies nepārvaramas varas apstākļu dēļ. Ar nepārvaramas varas apstākļiem saprot dabas katastrofas, karu un jebkura rakstura kara operācijas, blokādi, embargo, epidēmijas un citus ārkārtas apstākļus, kurus puses nevarēja paredzēt Līguma izpildes laikā. Par šādu apstākļu iestāšanos 5 dienu laikā tiek paziņots otrai Pusei. Biznesa risks netiek uzskatīts par nepārvaramu varu un nevar būt par pamatu Līguma saistību nepildīšanai.

**7. Pārējie noteikumi**

7.1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildīšanai.

7.2. Līgums pilnībā apliecina Pušu vienošanos. Nekādi mutiski papildinājumi netiek uzskatīti par Līguma noteikumiem. Jebkuras izmaiņas Līguma noteikumos stājas spēkā tikai tad, ja tās tiek noformētas rakstiski un tās paraksta abas Puses.

7.3. Puses apņemas darīt visu, lai ar Līguma izpildi saistītos strīdus un domstarpības risinātu sarunu kārtībā savstarpēji vienojoties. Strīdus, par kuriem 30 dienu laikā netiek panākta vienošanās, izskata tiesa LR spēkā esošajā kārtībā.

7.4. Līguma saistības pāriet Pušu tiesību saistību pārņēmējiem. Gadījumā, ja tiek mainīta kādas puses juridiskā adrese vai rekvizīti, par to 5 darba dienu laikā tiek paziņots otrai Pusei.

7.5. Pušu pārstāvji apliecina, ka tiem ir nepieciešamās pilnvaras un atļaujas slēgt šo līgumu.

7.6. Līgums ar vienu pielikumu sastādīts un parakstīts 2 (divos) eksemplāros, no kuriem viens eksemplārs atrodas pie Pasūtītāja, bet otrs eksemplārs pie Piegādātāja, abiem eksemplāriem ir vienāds juridiskais spēks.

**8. Pušu rekvizīti un paraksti:**

8.1. Pasūtītājs - SIA „Jēkabpils reģionālā slimnīca”, juridiskā adrese: Andreja Pormaļa iela 125, Jēkabpils, LV-5201, reģistrācijas Nr. 50003356621

Norēķinu konts: AS SEB banka,

kods: UNLALV2X, konts: LV22UNLA0009003467368

8.2. Piegādātājs - nosaukums, juridiskā adrese, reģ. Nr.

Norēķinu konts:

kods: konts:

|  |  |
| --- | --- |
| **Pasūtītājs: SIA ,,Jēkabpils reģionālā slimnīca”** | **Piegādātājs:**  |

1. atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) **mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro* [↑](#footnote-ref-1)
2. atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) **vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, *un/vai,* kura gada bilance kopā nepārsniedz 43 miljonus *euro* [↑](#footnote-ref-2)